יעקב מרגי

יעקב מרגי (נולד ב-18 בנובמבר 1960) הוא שר הרווחה והביטחון החברתי מטעם מפלגת ש"ס. בעבר כיהן כשר לשירותי דת בממשלת ישראל השלושים ושתיים; יו"ר ועדת החינוך, התרבות והספורט בכנסת ה-20, יו"ר ועדת הכלכלה בכנסת ה־23, סגן יושב ראש הכנסת ויו"ר סיעת ש"ס. מרגי נולד ברבאט, מרוקו למאיר ואליס מרגי, ויש לו 8 אחים ואחיות. עלה ארצה בשנת 1962 במסגרת מבצע יכין, וגדל בבאר שבע. את שירותו הצבאי עשה בגדוד הקשר של פיקוד הדרום. לאחר השחרור עבד תקופה מסוימת בבנק לאומי. בשנת 1993 צורף למפלגת ש"ס על ידי אריה דרעי. בין השנים 1993–2003 כיהן כיו"ר המועצה הדתית בבאר שבע, בשנת 2001 שימש כמנכ"ל תנועת ש"ס - עד לשנת 2012 ואז החליפו בתפקיד חיים ביטון. נבחר בשנת 2003 לראשונה לכנסת ה-16 מטעם סיעת ש"ס, והמשיך לכהן מטעמה כחבר כנסת גם בכנסת ה-17, בה שימש גם כיו"ר הסיעה. במהלך כהונתו בכנסת יזם מרגי מספר חוקים ובהם: חוק חג הסיגד (יחד עם אורי אריאל) תיקון לחוק חינוך ממלכתי, הקובע כי ספרי הלימוד בהם משתמשים בתי הספר לא יוחלפו בתדירות גבוהה מאחת לחמש שנים, אלא בנסיבות מסוימות. תיקון לחוק הרשויות המקומיות (בחירות) הקובע כי אדם שהשתתף בבחירות ברשות אחת, לא יוכל להשתתף בבחירות ברשות אחרת ב-18 החודשים שלאחר מכן (לעומת 12 חודשים כפי שהיה קבוע עד אז). חוק המחייב מינוי ממונה על תלונות הציבור ברשויות המקומיות. חוק המסדיר את פעילותם של בתי יד לבנים. בבחירות לכנסת ה-18 הוצב במקום השישי ברשימת ש"ס לכנסת, נבחר לכנסת ומונה לתפקיד השר לשירותי דת בממשלה ה-32. כשר לשירותי דת התנגד מרגי לשינוי שמו של חוק צער בעלי חיים (הגנה על בעלי חיים) ל"חוק זכויות בעלי החיים". כמו כן הוביל פעילות שנויה במחלוקת של מינוי חברי וראשי מועצות דתיות ביישובים שונים בישראל, תוך ניצול תקנה חדשה המסמיכה אותו למנות אנשים מטעמו במקרים של חילוקי דעות על הרכב המועצה. בעקבות קמפיין תקשורתי שהופנה כנגדו מארגון צהר, פעל מרגי לאשר התקנה המאפשרת לכל אדם להירשם לנישואין בכל מקום בארץ. בבחירות לכנסת ה-19 הוצב שוב במקום השביעי ברשימת ש"ס לכנסת ונבחר לכנסת מטעמה. בפברואר 2016 ביקר מרגי בחצי האי קרים כאורח הקהילה היהודית. ביקורו הוצג בתקשורת הרוסית כהכרה ישראלית בכיבוש הרוסי, וכך גרם למשבר ביחסי אוקראינה–ישראל, ונפתחה נגדו חקירה פלילית באוקראינה. עם הקמת ממשלת ישראל ה-35 מונה לעמוד בראש ועדת הכלכלה. ב-25 בינואר 2022 מונה מרגי ליו"ר סיעתו בכנסת, עם התפטרותו של היו"ר היוצא - אריה דרעי. בבחירות לכנסת העשרים וחמש הוצב במקום ה-2 ברשימת ש"ס לכנסת. עם השבעת ממשלת ישראל השלושים ושבע ב-29 בדצמבר 2022 מונה לשר הרווחה והביטחון החברתי והתפטר במסגרת החוק הנורווגי. מרגי מתגורר ביישוב שדה צבי. נשוי לשושנה ואב לשני ילדים. יעקב מרגי, באתר הכנסת יעקב מרגי, ברשת החברתית אקס (טוויטר) יעקב מרגי, באתר כנסת פתוחה יעקב מרגי, באתר ערוץ כנסת הדס מגן, ‏"לפיד ובנט שבעים, ואדם שלא היה רעב לא ירגיש מה שמרגיש רעב - נוכיח מי באמת הציבור המקופח", באתר גלובס, 16 במרץ 2013 האם השר מרגי מש"ס שוקל החלפת קריירה?, הזמר בריו חקשור מפתיע ברדיו קול חי את מרגי בשיר מיוחד שנכתב על ידו. שמעון איפרגן, ‏"אנחנו עובדים קשה בכנסת, הבעיה שאנחנו לא טובים בשיווק", באתר ‏מאקו‏, 14 בינואר 2015 דוד בן בסט מראיין את יעקב מרגי, "הנבחרים", באתר YouTube, ‏8 במאי 2015 טל שניידר, ‏"אנחנו בש"ס מדברים רק לציבור החרדי. חייבים להחליף דיסקט", באתר גלובס, 23 בנובמבר 2017 שירית אביטן כהן, ‏"הדתה? תלמידים הודרו שנים מהמקורות היהודיים", בעיתון מקור ראשון, 1 בספטמבר 2018 אפרים דוד, "אני המיינסטרים החרדי": 'פרופיל' עם יעקב מרגי, ברדיו קול חי, י׳ בשבט תש״פ 05.02.2020 ליאת רון, ‏"אומנם שר הרווחה לא נוגע בביטחוני, אבל אני מרגיש אחראי": השר מרגי בראיון חשוף, באתר מעריב אונליין, 1 בדצמבר 2023 ynet, אושר בכנסת: חג הסיגד יצוין במערכת החינוך, באתר ynet, 1 ביולי 2008 יהונתן ליס, הכנסת: חוק לא ייקרא "חוק זכויות בעלי חיים", משום שלבעלי חיים אין זכויות, באתר הארץ, 28 באוקטובר 2009 יאיר אטינגר, נועה קושרק ויניר יגנה, שר הדתות מנצל תקנה חדשה כדי למנות עשרות פעילים של ש"ס למועצות הדתיות, באתר הארץ, 29 בנובמבר 2009 ח"כ מרגי ביקר בחצי האי קרים - ועורר סערה, באתר ישראל היום, 2 בפברואר 2016 אוקראינה: נפתחה חקירה פלילית נגד ח"כ מרגי עקב ביקורו בקרים, באתר ynet, 14 בפברואר 2016 דרעי חתם על עסקת טיעון: יודה ויתפטר, באתר כיכר השבת